ועדת הכלכלה, כנסת 24, פרוטוקול מספר 244, 2022-05-24 11:08

לימור מגן תלם: בוקר טוב לכולם.

לימור מגן תלם: אנחנו היום נעבור שלושה סטים של תקנות הטיס אבל לפני כן אני חייבת לפתוח ולומר שאנחנו אחרי לילה ארוך במליאת הכנסת אבל הצלחנו ב-3:00 לפנות בוקר להעביר את הצעת החוק "ממדים ללימודם", הצעת חוק מדהימה, מברכת, שמממנת לחיילים הקרביים ולחיילים הבודדים 75 אחוזים משכר הלימודים האקדמיים אחרי שהם משתחררים.

לימור מגן תלם: היו דרמות, בהתחלה האופוזיציה התנגדה, הליכוד התנגד, אבל הגיעו להבנות.

לימור מגן תלם: בשורה התחתונה, הצלחנו אתמול ואני באמת רוצה לברך גם את הקואליציה על ההישג היפה הזה.

לימור מגן תלם: כמובן את הלוחמים והחיילים שלנו ושיהיה להם בהצלחה בלימודים.

לימור מגן תלם: סט ראשון של תקנות הוא הצעת תקנות הטיס (הפעלת כלי טיס וכללי טיסה) (תיקון מס...), התשפ"ב-2022 בדבר כללי דיבור אחיד בקשר באמצעות רדיו-טלפון בין כלי הטיס ליחידת הנת"א, בשפה העברית.

לימור מגן תלם: מטרת התקנות המוצעות היא להבטיח את בטיחות הטיסה על ידי עיגון כללי דיבור אחיד בין הטייסים לפקחים.

לימור מגן תלם: אני אבקש את התייחסות הגורמים המקצועיים לתקנות.

יבינה זכאי בראונר: אני אציג את המסגרת בתמצית.

יבינה זכאי בראונר: נמצא איתי כאן אילן וולף, מפקח תשתיות שלנו שיכול להרחיב יותר בהיבטים המקצועיים.

יבינה זכאי בראונר: אני מהמחלקה המשפטית ברשות התעופה האזרחית.

יבינה זכאי בראונר: ב-16 בנובמבר 2020 אושר – זה כבר פורסם ברשומות – תיקון בתקנות הטיס (הפעלת כלי טיס וכללי טיסה) (תיקון מס' 2) שעסק בפרזיולוגיה, זאת אומרת, בכללי דיבור אחיד בקשר בין הטייס למגדל, לפקח, בשפה העברית מה שלא היה קודם.

יבינה זכאי בראונר: הייתה איזושהי לקונה בעניין הזה ובזמנו ביקשנו את הוועדה הנכבדה הזאת לתקן ולהוסיף את תקנה 26א לתקנות ההפעלה ותוספת שמינית מאוד מכובדת וארוכה שכוללת את כל כללי הדיבור האחיד בקשר.

יבינה זכאי בראונר: הוועדה נאותה, אישרה וזה פורסם.

יבינה זכאי בראונר: לצערנו, ממש בשוגג, נשמטו מספר ביטויים ולכן אנחנו חוזרים לוועדה בבקשה שתאשר לנו להשלים את התיקון שעבר בנובמבר 2020.

יבינה זכאי בראונר: אני רק אומר שזה לגמרי תואם את הוראות ארגון התעופה הבין-לאומי, נספח לאמנת שיקגו, נספח 10, ו-דוק 44444 של ארגון התעופה, כמובן בשינויים המחויבים משום שזה בעברית ולא באנגלית.

יבינה זכאי בראונר: יש כאן שורה יחסית קצרה, בטח קצרה לעומת התוספת המקורית שהתווספה של מספר ביטויים שגורים.

אילן וולף: אני מפקח תעבורה אווירית ברשות התעופה האזרחית, אגף תשתיות.

אילן וולף: אכן כפי שיבינה אמרה, נעשתה טעות סופר ונשמטו לנו ביטויים.

אילן וולף: ההיקף של התוספת שהיום אנחנו מבקשים לאשר הוא די קטן יחסית לחבילה הגדולה שאושרה לפני קרוב לשנתיים.

אילן וולף: זה תואם את הסטנדרט הבין-לאומי.

אילן וולף: אגב, הסטנדרט הבין-לאומי מתעדכן גם הוא פחות או יותר אחת לשנתיים, כך שכנראה נשב כאן שוב בעוד שנתיים כדי להוסיף ולתקן.

אילן וולף: זה מסמך שהוא נושם, חי ומתעדכן.

אילן וולף: דבר אחד אני כן מבקש להוסיף.

אילן וולף: למעשה הפרקטיקה הזאת שאנחנו מבקשים היום להוסיף אותה לתוספת קיימת שנים.

אילן וולף: היא מפורסמת שנים.

אילן וולף: הרבה לפני התיקון שנעשה לפני קרוב לשנתיים, זה היה הלך מקובל ובשימוש אלא שהוא לא היה בתקנה והוא לא היה בר אכיפה.

אילן וולף: ברגע שזה הפך לתקנה, עכשיו הוא בר אכיפה ואנחנו בסך הכול משלימים את מה שהושמט בטעות.

אילן וולף: אם רוצים דוגמאות או משהו ספציפי, בשמחה.

לימור מגן תלם: אם כך, נעבור להקראת התקנות.

לימור מגן תלם: תקראו כל תקנה בנפרד, תנו הסבר קצר ונקיים הצבעה.

יבינה זכאי בראונר: אני מקריאה בכפוף לתיקונים שהיועצת המשפטית אביגיל הכתיבה לי אתמול וכמה תיקוני נוסח.

לימור מגן תלם: התיקונים כבר מוטמעים?

יבינה זכאי בראונר: כן.

אביגיל כספי: התיקונים הם מאוד מאוד מינוריים.

אביגיל כספי: זה בעצם פתיחה של ראשי תיבות ובגלל שזאת שרה ולא שר, הפתיח שונה.

אביגיל כספי: אני חושבת שנקריא את הנוסח המקורי ואני אציין את התיקונים.

יבינה זכאי בראונר: תקנות הטיס (הפעלת כלי טיס וכללי טיסה) (תיקון מס...), התשפ"ב-2022 בתוקף סמכותי לפי סעיפים 72(ג)(1) ו-(2) ו-168(א)(7) לחוק הטיס, התשע"א-2011 (להלן – החוק), בהסכמת שר הביטחון לפי סעיף 72(ד) לחוק, לפי הצעת רשות התעופה האזרחית לפי סעיף 168(ב) לחוק, בהתאם לסעיף 197(א) לחוק, ובאישור ועדת הכלכלה של הכנסת לפי סעיף 2(ב) לחוק העונשין, התשל"ז-1977, אני מתקינה תקנות אלה:

יבינה זכאי בראונר: תקנות הטיס (הפעלת כלי טיס וכללי טיסה) התשמ"ב-1981, בתוספת השמינית –

יבינה זכאי בראונר: בטור א', אחרי השורה של הביטוי "לגעת או Touch

יבינה זכאי בראונר: בנספח ב' לתוספת השמינית, בטבלה, בשורה של "מידע על תנועה", במקום האמור בטור "הביטויים האפשריים בנסיבות" יבוא: "(1) תנועה (ויש כאן אפשרויות שונות).

יבינה זכאי בראונר: בשעה.

יבינה זכאי בראונר: במרחק.

יבינה זכאי בראונר: גובה.

יבינה זכאי בראונר: סוג מטוס.

יבינה זכאי בראונר: כמובן השלמות מתאימות.

יבינה זכאי בראונר: לא ידוע על תנועה.

יבינה זכאי בראונר: בטור "הנסיבות", במקום "בקשת התנעה, ראה גם סעיף 1.4" יבוא "בקשת התנעה, ראה פרט 4 לתוספת זו".

בסופה יבוא: הנסיבות הביטויים האפשריים בנסיבות

בסופה יבוא: (2) תצטרף להקפה ימנית/שמלאית, מסלול... גובה.

בסופה יבוא: ..

בסופה יבוא: (4) מספר.

בסופה יבוא: ..

בסופה יבוא: לפניך.

בסופה יבוא: .. (סוג מטוס), ב-... (מיקום).

בסופה יבוא: (5) לפניך... (סוג מטוס) שים לב ל-WAKE TURBULANCE (6) הקפה נמוכה מאושרת.

בסופה יבוא: (7) תאריך/קצר את עם הרוח.

בסופה יבוא: (8) בצע הקפה הדוקה.

בסופה יבוא: (9) בצע הקפת סרק בגובה.

בסופה יבוא: .. (10) בצע 30 ימינה/שמאלה.

בסופה יבוא: נחיתה (1) המשך גישה (2) מסלול... (מספר) רשאי לנחות (3) מסלול... (מספר) רשאי TOUCH

בסופה יבוא: הנסיבות הביטויים האפשריים בנסיבות "בקרת מהירות (1) דווח מהירות .

בסופה יבוא: (2) שמור... (מספר) קשר / מאך עד...

בסופה יבוא: (נקודה) (3) שמור... (מספר) קשר או פחות / יותר (4) שמור מהירות נוכחית (5) הגדל / הקטן מהירות ל-... (מספר) קשר/מאך (6) הגדל / הקטן מהירות ב-... (מספר) קשר/מאך (7) חזור למהירות רגילה (8) האט למהירות מינימלית נקייה (9) האט למהירות גישה מינימלית (10) אין הגבלת מהירות גובה (1) וודא מוד C פועל (2) וודא QNH (3ׂ) הפסק שידור מוד C (מוד C מזייף).

לימור מגן תלם: יש למישהו הערות או שאלות?

לימור מגן תלם: אין.

לימור מגן תלם: אני מעלה להצבעה את תקנות הטייס (הפעלת כלי טיס וכללי טיסה) התשפ"ב-2022 בדבר כללי דיבור אחיד בקשר באמצעות רדיו-טלפון בין כלי הטיס ליחידת הנת"א, בשפה העברית.

לימור מגן תלם: מי בעד?

לימור מגן תלם: מי נגד?

לימור מגן תלם: מי נמנע?

לימור מגן תלם: אושר

לימור מגן תלם: התקנות אושרו פה אחד.

לימור מגן תלם: הישיבה הזו נעולה.

לימור מגן תלם: תודה.